Diari Oficial de la Generalitat Valenciana


Sumari del DOGV 6985, del 14-03-2013 (2013/2507)

Notificació de la sentència dictada en el procediment de divorci contenciós número 315/2012.
--------------------------------------------------------------------------------------------

### Dades del document

Número de DOGV
:   6985

Data del DOGV
:   14-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2507


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de divorci contenciós número 315/2012. [2013/2507]  
Mercedes Bascuñana Bascuñana, secretària del Jutjat de Primera Instància i Instrucció número 3 de Quart de Poblet, faig saber que en este Jutjat del meu càrrec se seguixen actuacions de divorci contenciós 315/2012 a instàncies del procurador Carlos Braquehais Moreno, en nom i representació d'Inmaculada Concepción Calaforra Pascual, contra Francisco Javier Palomo Bolos, i es notifica la sentència dictada en les actuacions indicades al demandat Francisco Javier Palomo Bolos, en parador ignorat, que té la part dispositiva que, literalment, és com seguix:  
«Estime la demanada interposada per la representació processal d'Inmaculada Concepción Calaforra Pascual contra Francisco Javier Palomo Bolos, i dispose la dissolució del matrimoni per divorci dels expressats, amb tots els efectes legals, i com a mesures definitives les següents:  
1. S'atribuïx la guarda i custòdia dels tres fills menors a la mare, i l'exercici de la pàtria potestat serà compartit entre els progenitors.  
  
2. S'establix un règim de visites a favor del pare de caps de setmana alterns des del divendres a l'eixida del col·legi, en què els arreplegarà, fins a les 19.00 hores del diumenge, en què els restituirà al domicili matern.  
Una vesprada entre setmana, la dels dimecres, des de l'eixida del col·legi, en què els arreplegarà, fins a les 19.00 hores, en què els restituirà al domicili matern.  
Les entregues i recollides dels menors les realitzarà el progenitor no custodi, o persona autoritzada per este, amb preavís a la mare perquè en prenga coneixement, en el domicili en què els menors habiten amb la mare.  
Els progenitors vetlaran perquè els ponts es repartisquen alternativament entre l'un i l'altre, encara que això supose portar un orde diferent dels caps de setmana alterns.  
Règim de visites de vacacions: les vacacions escolars d'estiu seran repartides a mitges, per quinzenes alternatives en els mesos de juliol i agost, i cada un dels progenitors gaudirà dels dies de vacacions de juny, que li correspondrà a un, i els de setembre, a l'altre. Correspondran a la mare les primeres quinzenes dels mesos de juliol i agost, per tant, de l'1 al 15 de juliol i agost, i al pare, del 16 al 31 de juliol i agost.  
  
La resta de vacacions escolars de Nadal, Falles i Setmana Santa seran repartides a mitges entre els progenitors.  
Si no hi ha acord per al repartiment de les vacacions, correspondrà triar a la mare els anys parells, i al pare els imparells.  
El règim de visites de vacacions interromp l'alternança dels caps de setmana que ha de reprendre's pel progenitor que no haguera gaudit de l'últim cap de setmana anterior a l'inici de les vacacions.  
  
Atesa l'edat del fill, X., se n'ha de tindre en compte la voluntat per al compliment del règim de visites.  
3. No es pot atribuir l'ús i gaudi del domicili familiar, situat a Serra, a la mare, pel fet de no ser de la seua propietat.  
4. El pare abonarà a la mare, en concepte de pensió d'aliments a favor dels seus fills, la quantitat de 600 euros/mes en total, 200 euros/mes per cada fill, que ingressarà en el compte corrent que amb este fi designe la mare, per mesos anticipats i dins dels cinc primers dies de cada mes, i en les 12 mensualitats de l'any. Esta quantitat s'actualitzarà anualment segons la variació percentual que experimente l'índex de preus al consum aprovat per l'Institut Nacional d'Estadística o organisme que el substituïsca.  
Les actualitzacions es portaran a efecte els mesos de gener de cada anualitat i en relació amb l'anualitat anterior.  
5. Els gastos extraordinaris necessaris dels menors, com ara metges o farmacèutics no coberts per la Seguretat Social o assegurança privada, d'ortodòncia, ortopèdia, psicològics, òptics, etcètera, seran satisfets a mitges entre els progenitors.   
Els altres gastos extraordinaris no necessaris, com ara activitats extraescolars, seran satisfets a mitges entre els progenitors, sempre que hi haja el mutu acord de les parts en la seua realització o, si no n'hi ha, autorització judicial.  
Cada part ha de pagar les costes causades a instàncies seues i les comunes a mitges.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.   
Mode d'impugnació: per mitjà d'un recurs d'apel·lació davant d'este Jutjat en el termini de 20 dies, comptadors des de l'endemà de la notificació de la present resolució (art. 458 LECn).  
  
D'acord amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder judicial, paràgrafs 1, 2, 3.b, per a la interposició del recurs d'apel·lació cal constituir un depòsit de 50 euros, i sense este requisit no serà admés. El depòsit es constituirà consignant l'import en el compte d'este Jutjat en l'entitat Banesto número 4537/0000/89/ 0315/12, consignació que haurà de ser acreditada a l'interposar el recurs.  
Esta és la sentència que pronuncie, mane i firme.  
Publicació. La sentència anterior va ser donada, llegida i publicada pel jutge que la va dictar, mentre celebrava audiència pública el mateix dia de la data, de la qual cosa jo, la secretària judicial, en done fe.  
Quart de Poblet, 5 de març de 2013.»  
  
I perquè valga de notificació de la sentència, s'expedix este edicte.  
  
  
Quart de Poblet, 6 de març de 2013.- La secretària judicial: Mercedes Bascuñana Bascuñana.